જિલ્લા પંચાયતની બીજી ટર્મ માટે કોંગ્રેસે સત્તા જાળવવા પટેલોની બાદબાકી કરી બીજી વાર પણ સવા વર્ષ માટે ઓબીસી એવા મંગુબેન ચૌધરી ઉપર પ્રમુખનો તાજ ઢોળ્યો હતો જેમણે આજે જિલ્લા પંચાયતમાં યોજાયેલા એક સમારોહમાં પ્રમુખનો પદભાર સંભાળ્યો હતો. આ પહેલાં વિધાનસભામાં આવેલી ગાંધીજીની પ્રતિમાને પુષ્પાંજલી કરી સામે સેન્ટ્રલ વિસ્ટામાં આવેલી આંબેડકરની પ્રતિમાને પણ પુષ્પાંજલી કરી હતી અને ત્યારબાદ સમારોહમાં પ્રમુખ મંગુબેન ચૌધરી અને ઉપપ્રમુખ ભરતકુમાર પટેલે પોતાનો પદભાર સંભાળ્યો હતો. ચોકાવનારી વાત એ હતી કે આખા સમારોહમાં બધેથી આગેવાનો અને કોંગ્રેસીઓ આવ્યા હતા પરંતુ પૂર્વ પ્રમુખ રામાજી નહી આવતાં તેમની નારાજગી પણ ઉડીને આંખે વળગે તેવી દેખાઈ રહી હતી.